
Z A K LJ U Č A K


Trgovački sud u Varaždinu, po sucu toga suda Iris Hatvalić Nemec, kao stečajnom sucu, u stečajnom predmetu povodom prijedloga podnositelja FINA, RC Zagreb, Podružnica Varaždin, A. Cesarca 2, OIB: 85821130368, za pokretanje stečajnog postupka nad dužnikom  CEDRUS NOVO d.o.o., Toplička 15, Novi Marof, OIB: 25982803127, 17. siječnja 2019.           
          
  z a k lj u č i o   j e


1. Nalaže se direktoru dužnika CEDRUS NOVO d.o.o., Vjeranu Novoselcu iz Novog Marofa, Vl. Nazora 22, OIB: 70154824883  da sukladno članku 17. Stečajnog zakona ("Narodne novine" broj 71/15, u daljnjem tekstu SZ) u roku od 8 dana od dana primitka ovog zaključka, dostavi popis imovine i obveza dužnika koji se sastoji od naznake:

1. nekretnina i pokretnina dužnika
2. imovinskih prava dužnika na tuđim stvarima
3. novčanih i nenovčanih tražbina dužnika
4. drugih prava koja čine imovinu dužnika
5. novčanih sredstava na računima
6. druge imovine dužnika
7. obveza dužnika unesenih u njegove poslovne knjige
8. drugih novčanih i nenovčanih obveza dužnika
9. razlučnih prava na imovini dužnika
10. izlučnih prava
11. prosječnih mjesečnih troškova redovnoga poslovanja dužnika u posljednjih godinu dana
12. postupaka pred sudovima ili javnopravnim tijelima u kojima je dužnik stranka i visinu ili opis tražbine koja je predmet postupka.

2. Direktor dužnika mora u popisu imovine i obveza iz stavka 1. izreke ovoga zaključka  navesti podatke o pravnoj i činjeničnoj osnovi u odnosu na svaki dio imovine i obveza, te o dokazima, osobito ispravama, kojima se oni mogu potkrijepiti i potvrditi da su navedeni podaci točni i potpuni i da ništa od imovine i obveza nije zatajeno.

3. Upozorava se direktor dužnika da za davanje neistinitoga ili nepotpunoga popisa imovine i obveza, odgovara kao za davanje lažnoga iskaza u postupku pred sudom.

Obrazloženje


	Predlagatelj Financijska agencija, Podružnica Varaždin podnio je prijedlog za otvaranje stečajnog postupka nad dužnikom navodeći da dužnik na dan 7. siječnja 2019. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 1.127.551,66 kn te da dužnik ima 6 zaposlenih

	Stoga je sud sukladno čl. 16. st 1, 2 i 3 SZ-a, odlučio kao u izreci ovog zaključka.

U Varaždinu 17. siječnja 2019.


	
	                              Sudac:

Iris Hatvalić Nemec



 
UPUTA O PRAVNOM LIJEKU :
Protiv ovoga zaključka žalba nije dopuštena.


DNA:
1. direktor dužnika, Vjeran Novoselec, Vladimira Nazora 22, Novi Marof
2. e-Oglasna ploča suda

